Μουχλαμάς (ποντιακή «στραπατσάδα» με κιμά)
Το βούτυρο δίνει μια ωραία και γεμάτη γεύση σε αυτή τη ποντιακή στραπατσάδα αλλά αν θέλετε πιο ελαφρύ αποτέλεσμα μπορείτε να το αντικαταστήσετε με ελαιόλαδο.
250 γρ. κιμάς μοσχαρίσιος, κατά προτίμηση από σπάλα, 1 μέτριο ξερό κρεμμύδι, σε ψιλά καρέ , 3 ώριμες ντομάτες, χοντροτριμμένες , 6 αυγά, 1 δαφνόφυλλο, 1 κουτ. σούπας φρέσκο δεντρολίβανο, ψιλοκομμένο, ή 1/2 κουτ. σούπας ξερό δεντρολίβανο, καλά κοπανισμένο , 1/2 κουτ. γλυκού μοσχοκάρυδο, φρεσκοτριμμένο, 2 κουτ. σούπας βούτυρο αγελάδος (ή ελαιόλαδο), αλάτι, φρεσκοτριμμένο πιπέρι
Για να φτιάξουμε μουχλαμά, αρχικά σε ένα μεγάλο τηγάνι σοτάρουμε, χωρίς λιπαρή ουσία και σε μέτρια φωτιά, τον κιμά με το κρεμμύδι για περίπου 4-5 λεπτά, ανακατεύοντας με ξύλινη κουτάλα μέχρι ο κιμάς να ροδίσει, να γίνει σπυρωτός και να πιει τα υγρά του. Προσθέτουμε το βούτυρο (ή το ελαιόλαδο), ανακατεύουμε και αφήνουμε να σοταριστούν για περίπου άλλα 2-3 λεπτά. Ρίχνουμε την ντομάτα, τη δάφνη, το δεντρολίβανο, το μοσχοκάρυδο, αλατοπίπερο, 400 ml νερό, ανακατεύουμε και αφήνουμε να μαγειρευτεί για περίπου 30 λεπτά, μέχρι να γίνει ο κιμάς και να «δέσει» η σάλτσα. Αφαιρούμε και πετάμε τη δάφνη. Σπάμε ένα ένα τα αυγά μέσα στο τηγάνι, ανακατεύουμε με την ξύλινη κουτάλα απαλά για να αναμειχθούν με τον κιμά και μαγειρεύουμε για περίπου άλλα 3-4 λεπτά, μέχρι να ψηθεί και το αυγό.
Αυγά,Μοσχαρίσιος κιμάς,Ντομάτα